Klas: 4
Disţiplina:    gagauz dili hem literatura         
Blok:  Zaamet bizim yaşamamızda. Zazavatlar
Modul:  Birsoy paylı cümlelӓr
Tema:     Nikolay  Baboglu „Dermendӓ” Birsoy paylı cümlelӓr
Uroon tipi: bilgileri kullanmak becermekleri oluşturmak uroo.
Kompetenţiya  birimneri:
1.4. Tekstin temasını hem öz fikirinin maanasını açıklamaa.Sözün sıralıını, dooruluunu, demekliini annamaa hem duymaa.
2.1. Söz temasına görӓ dialog, monolog kurmaa.
3.1. Birsoy paylı cümleleri  bilmӓӓ.
4.2. Becermää açıklayan soruşlara cuvap vermää. 
6.4. Personajların yaptıklarını  kantarlamaa hem yaptıkların sebeplerini bulmaa.
Uroon neetleri:
Uroon sonunda üürenici   gösterecek, ani o becerer:
· yaratmaları açıkgöz okumaa, verili soruşlara cuvap etmää.
· dialog hem monolog sözündä kendi bakışlarını, fikirini açıklamaa.
· birsoy payları bulmaa cümledä;
· düzmää birsoy paylı cümlä. 

Didaktik strategiyaları:
- formalar: çiftlerdä, bölümnerdä, indiviadual, frontal; 
- metodlar hem çalımnar:  operativ, sınış, ilüstraţiya, tekstlän işlemäk, sözleşmäk;
- araçlar: prezentaţiya, interaktiv taftası.
Kantarlamak strategiyaları: biri-birini kantarlamak, kendini kantarlamak, üüredicinin kantarlaması.
Bibliografiya:
·  Gagauz dili hem literatura,  Kurikulum  1-4  klaslarına deyni, Kişinău, 2018 .
· Gagauz  dili  hem  literatura. Gid  (1 -4 klaslara), Kişinău, 2018.
· Gagauz dili hem literatura 4 klas, Ştiinţa, 2023.
· Gagauzça-romınca hem romınca gagauzça sözlüü, Komrat, 2010.

3.1
	- Zaman hayır olsun! Hazırsınız mı çalışmaya? Düşünerim, bu urokta meraklı işlär kendinizä deyni alacenız.
1. Sayfa 52, iş 2. okuyun birsoy paylı cümleleri. 
2. Okuyun kurduu  birsoy paylı cümleleri.

4.2.

	- Biz bu urokta ilerledecez becermeklerimizi  birsoy paylı cümleleri kullanmaa, okuyacez annatmanın II payını. Ama ilkin getirelim aklımıza I payın içindekiliini. 
· Bobası Ganiyi nereyi almış? 
· Nelär Gani üürenmiş dermen için? 
· Neçin çok önemniymiş, lüzgär essin? 
· Dermeni nasıl işlärmiş? 

· Okuyalım annatmanın ikinci payını. 
Okumaktan sora teklif etmää soruşlara.
1. Ne sormuş Ganiyä dermenci?
2. Nekadar dermen varmış küüdä evel?
3. Nicä işlärmiş su dermeni?
4. Nezaman genä lüzgär dermeni  lääzım olmuş ?
5. Neçin lääzım korumaa lüzgär dermenini?
6. Neçin bu gün kaldı Ganinin aklında?

· Okuyun II payın ilk cümlesini da bulun birsoy payları. Angı soruşa cuvap ederlär? Nesoy cümlä payı olérlar?
· Düzün birsoy paylı cümlä, kullanarak lafları:
1. su hem lüzgär dermenneri; 
2. gördü, ürendi, sevindi;
3. papşoy, booday.
· Angı soruşlara cuvap ederlär? Nesoy cümlä payı oldular?

Üürenicilär düzerlär birär cümlä çiftlerdä. 

- Yapalım bir fizaralık, dinnenelim. 
     Bir – biz kalkêrız, uzanêrız,
İki – erimizdä atlêêrız,                                       
Üç - auçlarımızı düüyeriz, 
Kafamızı çevirderiz.
Dört – kollarımızı yayêrız,
Beş – ellerimizi sallêêrız,
Altı – erimizä oturêrız,
Edi – genä urokta işleeriz. 

· Bizim fizaralık şiirindä bulun birsoy paylarını. 

- Sayfa 56, iş 8. Okuyun cümleleri.  Bulun cümlelerdä baş paylarını. Koyun  onnara soruş. 
- Shemalara bakın da uydurun  cümleleri. Neylän onnar başkalanêrlar? Söläyin.

	- Bir cümledä var nicä olsun birkaç subyekt bir predikatta ya da birkaç predikat bir subyekttä. Bölä subyektlerä hem predikatlara birsoy deniler. Onnar sayıklamak intonațiyasınnan sölenerlär. 



- Sayfa 57, iş 9. Kurun da yazın tefterindä cümleleri verili shemalara görä.
· Angı soruşlara cuvap ederlär? Nesoy cümlä payı oldular?
Üürenicilär soruşlara cuvap ederlär, örnekleri söleerlär.
- Ne eni büün üürendiniz? Neçin lääzım bilmää cümlenin bürsoy paylarını?

	2.1
	Bizim uroomuz etişti sonuna. 
Getirin aklınıza, nelär büün yaptık urokta. İlerledin cümleleri. 
1.  Nelär sizä deyni meraklıydı?  Büün bän istedim …
1. Bän becerdim …
1. Zor geldi…
1. Bän deneyecäm…
	
2 min

	Biri-birini kantarlamak

	Genişletmӓk
	

	1. Sayfa 56, iş 7. Teksti okuyun. Koyun tekstin adını.  Bölün teksti paylara. Yazın teksti, herbir payını abzațtan çekedin.
2. Sayfa 56, iş 7. Bulun teksttä da  yazın üç birsoy paylı cümlä.
	
1 min
	




